UBE งบ 9 เดือนแรก กวาดรายได้ 5.14 พันล้าน รับยอดขาย “เอทานอล” หนุน
UBE เผยงบ 9 เดือนแรก กวาดรายได้ 5,142 ล้านบาท รับปริมาณยอดขายเอทานอลเกรดเชื้อเพลิงที่เพิ่มขึ้นและราคาเอทานอลที่ปรับตัวดีขึ้น รวมถึงรายได้จากการขายจากธุรกิจเอทานอลฟื้นตัวดีขึ้น
UBE เผยงบ 9 เดือนแรก กวาดรายได้ 5,142 ล้านบาท รับปริมาณยอดขายเอทานอลเกรดเชื้อเพลิงที่เพิ่มขึ้นและราคาเอทานอลที่ปรับตัวดีขึ้น รวมถึงรายได้จากการขายจากธุรกิจเอทานอลฟื้นตัวดีขึ้น
11 พ.ย. 2565

บริษัท อุบล ไบโอ เอทานอล จำกัด (มหาชน) หรือ UBE รายงานผลการดำเนินงานไตรมาส 3/65 และงวด 9 เดือนแรก ดังนี้

บริษัทรายงานผลการดำเนินงานงวด 9 เดือนแรกของปี 2565 บริษัทมีรายได้จากการขายจำนวน 5,141.50 ล้านบาท เพิ่มขึ้น 104.0 ล้านบาท หรือคิดเป็นร้อยละ 2.1 จากงวดเดียวกันของปีก่อนหน้า 5,037.50 ล้านบาท เป็นผลจากปริมาณยอดขายเอทานอลเกรดเชื้อเพลิงที่เพิ่มขึ้นและราคาเอทานอลที่ปรับตัวดีขึ้น รายได้จากการขายจากธุรกิจเอทานอลฟื้นตัวดีขึ้น เพิ่มขึ้นร้อยละ 4.2 เมื่อเทียบกับงวดเดียวกันของปีก่อนเป็น 2,648.3 ล้านบาทเนื่องจาก ปริมาณยอดขายเอทานอลเกรดเชื้อเพลิงที่เพิ่มขึ้นจากการผ่อนปรนข้อกำหนดด้านการท่องเที่ยวและสถานการณ์ราคาน้ำมันดิบโลกที่ยังสูง
อย่างไรก็ตาม รายได้จากธุรกิจแป้งปรับตัวลดลงร้อยละ 4.6 จากช่วงเดียวกันของปีก่อนเป็น 2,248.5 ล้านบาท เนื่องจากยอดสั่งซื้อแป้งมันสำปะหลังทั่วไปถูกเลื่อนออกไปยังในไตรมาส 4/2565 ในขณะที่รายได้จากธุรกิจอื่น เพิ่มขึ้นอย่างมีนัยสำคัญราวร้อยละ 76.9 เมื่อเทียบกับงวดเดียวกันของปีก่อนเป็น 244.6 ล้านบาทจากยอดขายผลิตภัณฑ์กาแฟเป็นหลัก